คือผมมีเพศสัมพันธุ์กับเเฟน(เเฟนกินยาคุมตลอด)กลางๆรอบเดือนยาคุมหลังจากมีเพศสัมพันธุ์2วัน เเฟนผมมีเลือดออกรอบเเรกเป็นสีเเดง รอบสองเป็นสีนํ้าตาล อยากทราบว่ามีโอกาศที่เเฟนผมไม่ท้องหรือป่าวครับ
สวัสดีค่ะ หากกำลังทานยาคุมกำเนิดอยู่ และยังทานไม่ครบ 21 เม็ด และได้มีเลือดออกมา น่าจะเป็นอาการเลือดออกกะปริดกะปรอยที่เป็นผลข้างเคียงของการทานยาคุมกำเนิดได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือการทานยาคุมไม่ตรงเวลาในแต่ละวันดังนั้น หากเลือดที่ออกมีปริมาณไม่มาก ไม่มีปวดท้องน้อยรุนแรง ไม่มีตกขาวที่ผิดปกติ ก็ถือว่าไม่ได้อันตรายอะไร ให้สังเกตอาการไปก่อน และควรพยายามทานยาคุมให้ตรงเวลาในแต่ละวันด้วยส่วนการที่จะทราบว่ามีการตั้งครรภ์หรือไม่นั้น ควรรอให้ทานยาคุมกำเนิดครบ 21 เม็ด และรอเวลาประมาณ 2-4 วัน (หรือทานจนถึงเม็ดที่ 23-26 ในกรณีที่เป็นยาคุมชนิด 28 เม็ด) และดูว่ามีประจำเดือนมาหรือไม่ หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น แต่หากไม่มีประจำเดือนมา ก็ควรตรวจหาการตั้งครรภ์ดูค่ะอย่างไรก็ตาม หากเลือดที่ออกมีปริมาณมาก ออกติดต่อกันหลายวัน หรือมีอาการปวดท้องน้อยมากร่วมด้วย หรือมีตกขาวที่ผิดปกติ ก็ควรหยุดทานยาคุมและไปพบสูติ-นรีแพทย์เพื่อตรวจค่ะ